**Skaidrojums projektu atlases kritēriju jeb punktu noteikšanai**

**2023. gada 1. jūnija  Ministru kabineta  noteikumu Nr. 269 pielikumam “Projektu atlases kritēriji intervencē – pasākumā “Atbalsts gados jaunajiem lauksaimniekiem uzņēmējdarbības uzsākšanai””**

Rindošanā tiks izmantota **informācija** uz pasākuma projektu iesniegšanas **kārtas pēdējo dienu**!

Excel palīgmateriāls rindošanas punktu aprēķinam: <https://www.lad.gov.lv/lv/media/6660/download?attachment>

|  |  |  |  |  |  |
| --- | --- | --- | --- | --- | --- |
| Nr.p.k. | Kritēriju grupa | Kritērijs | Punktu skaits kritērijā | Maksimāli iespējamais punktu skaits grupā | **Skaidrojums** |
| 1. | Saimniecības nozare, kura tiek attīstīta, īstenojot darījumdarbības plānu | Augļkopība, dārzeņkopība | 30 | 30 | Punkti tiek piešķirti par pamatnozari, kuru plāno attīstīt vai uzsākt. Pamatdarbības nozari raksturo gan gūto ieņēmumu proporcija, gan resursi, kā arī investīcijas ir paredzētas attīstāmajai nozarei. |
| Lopkopība | 20 |
| Pārējās lauksaimniecības nozares | 10 |
| 2. | Iekšzemes kopprodukts (turpmāk – IKP) uz vienu iedzīvotāju1 | līdz 10 000 | 15 | 15 | Projekta īstenošanas vietas (saimniecības faktiskā adrese) IKP:  https://www.lad.gov.lv/lv/media/6672/download?attachment |
| 10 000–15 000 | 10 |
| 15 000–20 000 | 5 |
| virs 20 000 | 0 |
| 3. | Saimniecības esošā vai plānotā lauksaimniecības sistēma | Bioloģiskā lauksaimniecība | 15 | 15 | Punktus piešķir, ja ir jau atzīta vai ir plānots izveidot bioloģisko saimniecību. Bioloģiskās siamniecības statuss jāiegūst līdz DDP beigām. |
| Integrētās lauksaimniecības augļkopība, dārzkopība | 10 | Punktus piešķir, ja ir jau integrētās lauksaimniecības augļkopība, dārzkopība vai plānots iegūt DDP laikā (ietverta un atzīta par atbilstošu integrētās augu audzēšanas kontroles shēmā). |
| Pārējie | 5 |  |
| 4. | Atbalsta pretendenta lauksaimniecības izglītība2 | Iegūta augstākā izglītība lauksaimniecībā | 15 | 15 | Punktus piešķir, ja iegūta augstākā vai vidējā (vidējā speciālā) izglītība ar apgūto lauksaimniecības priekšmetu stundu skaitu vismaz 320 stundas. Projektam pievienots izglītību apliecinošs dokuments ar atšifrētu apgūto priekšmetu stundu skaitu.  Vadlīnijas: <https://www.lad.gov.lv/lv/media/6447/download?attachment> |
| Iegūta vidējā (vidējā speciālā) izglītība lauksaimniecībā | 10 |
| Uzsācis mācības lauksaimniecības izglītības iegūšanai | 5 | Punktus piešķir, ja ir iesniegta izziņa no mācību iestādes, par to, ka tiek apgūta kāda no lauksaimniecības programmām, norādot plānoto stundu skaitu un izglītības iegūšanas laiku. Izglītība jāiegūst līdz DDP beigām. |
| 5. | Zemes novērtējums3 | Saskaņā ar pieteikumu |  | 15 | Novērtējums tiek noteikts pagasta robežās. Ja zeme atrodas vairākos pagastos ar dažādiem novērtējumiem, piemēro novērtējumu pagastam, kurā ir lielākā daļa zemes (A.5. tabula).  <https://www.lad.gov.lv/lv/media/6507/download?attachment> |
| 6. | Atbalsta pretendents savā saimniecībā īsteno vides un klimata intervences4 | Piedalās vairākās intervencēs | 10 | 10 | **Pirms projekta** iesniegšanas ir pieteicies kādā no zemāk minētajām intervencēm.  Klimata un vides shēmas atbalsts (EKOSHĒMAS):  EKO1 (Videi un klimatam labvelīga lauksaimniecības prakse),  EKO2 (Ekoloģiski nozīmīgas platības),  EKO2.1 (Augsnes kvalitātes un reakcijas optimizācija (pamatkaļķošana),  EKO4 (Saudzējošā lauksaimniecības prakse),  EKO5 (Slāpekļa un amonjaka emisiju un piesārņojuma mazinošas lauksaimniecības prakse),  EKO6 (Zālāju saglabāšanas veicināšana lopkopības saimniecībās),  EKO7 (Agroekoloģijas prakse bioloģiskās saimniecībās);  Intervences vides klimata u.c. pārvaldību saistību īstenošanai (LA 10 Agrovide):  ZJ (Zaļās joslas),  VSD (Vidi saudzējošā dārzkopība),  EMLA (Paaugstinātu labturības prasību un emisiju mazinošā lopkopība),  BAA (Biškopības vienību apsaimniekošana apputeksnēšanas vajadzībām),  BDUZ (Zālāju biotopu apsaimniekošana),  BLA (Bioloģiskā lauksaimniecība);  Ieguldījumu intervences:  LA 4.1.2. (Atbalsts ieguldījumiem SEG un amonjaka emisijas samazinošajiem pasākumiem),  LA 4.1.3. (Atbalsts ieguldījumiem l/s dzīvnieku labturības uzlabošanai un biodrošības pasākumu īstenošanai),  LA 4.1.4. (Atbalsts ieguldījumiem AER izmantošanai vai energoefektivitātes palielināšanai),  LA 4.5. (Mākslīgu mitrāju izveide),  LA 4.6. (Bioloģiski vērtīgo zālāju atjaunošana). |
| Piedalās vienā intervencē | 5 |
| Nepiedalās nevienā intervencē | 0 |
| 7. | Īpašumā esošie resursi | Īpašumā ir 51 % vai vairāk no saimniecības lauksaimniecībā izmantojamās zemes (ha) | 10 | 10 | Īpašumtiesības nosaka saskaņā ar Ģeotelpisko iesniegumu un tajā pieteiktajām platībām vai, kas plāno uzsāk lauksaimniecības produktu ražošannu, nosaka saskaņā ar Projekta A.4.tabulu. |
| Īpašumā ir 10–50 % no saimniecības lauksaimniecībā izmantojamās zemes (ha) | 5 |
| Īpašumā ir mazāk par 10 % no saimniecības lauksaimniecībā izmantojamās zemes (ha) | 0 |
| 8. | Darījumdarbības plānā paredzētie ieguldījumi (punktu skaitu reizina ar attiecīgo ilgtermiņa ieguldījumu izdevumu proporciju no kopējiem projekta attaisnotajiem izdevumiem)5 | Ilgtermiņa ieguldījumi (**zemes, dzīvnieku iegāde, būvniecība, tostarp siltumnīcas**) | 10 | 10 | Punkti tiek piešķirti par konkrētiem ilgtermiņa ieguldījumiem – **zemes, dzīvnieku iegāde, būbvniecība, tostarp siltumnīcas.**  Aprēķinu veic excel: <https://www.lad.gov.lv/lv/media/6660/download?attachment>  Piemērs:  *Ilgtermiņa ieguld. – 19 000 EUR, pārējie 21 000 EUR, kopā 40 000 EUR.*  *Aprēķins:*  *Ilgtermiņa ieguld: 10\*19000/40000= 4.75 punkti*  *Pārējie ieguld.,5\*21000/40000= 2.65 punkti*  **Kopā** punkti kritērijā: **7,4 punkti**. |
| Pārējie ieguldījumi | 5 | Ja projektā nav paredzēti minētie ilgtermiņa ieguldījumi, tad ir 5 punkti. |
| 9. | Gados jaunā lauksaimnieka vadītās saimniecības dalība atbilstīgā kooperatīvā vai ražotāju organizācijā6 | Vismaz vienu gadu ir attiecīgās nozares atbilstīgas kooperatīvās sabiedrības biedrs, Eiropas kooperatīvās sabiedrības biedrs vai ražotāju organizāciju biedrs | 3 | 3 | Punktus piešķir saistībā ar gados jaunā lauksaimnieka dalību kooperatīvā, nevis ar iepriekšējo saimnieku.  <http://www.llka.lv/atbilstibas-lpks/>  Ražotāju organizāciju saraksts - <https://www.lad.gov.lv/lv/media/6513/download?attachment> |
| Noslēgts ilgtermiņa līgums ar pārstrādes uzņēmumu vai par produkcijas realizāciju | 3 | Noslēgts ilgtermiņa līgums – līgums, kurš noslēgts ilgāk par 1 gadu ar pārstrādes uzņēmumu, kurš reģistrēts PVD vai ar kādu citu uzņēmumu parprodukcijas realizāciju.  Punktus piešķir, tikai tad, ja līgums iesniegts kopā ar projektu. |
| 10. | Pievienotās vērtības radīšana | Pārstrādā savu saražoto primārās lauksaimniecības produkciju | 5 | 5 | Punktus piešķir par savas saražotās lauksaimniecības produkcijas pārstrādi, kas jau ir reģistrēta PVD uzraudzībai pakļauto uzņēmumu reģistrā, vai to uzsāks projekta īstenošanas laikā, reģistrējoties PVD kā pārstrādes uzņēmums. |
| **Kopā** | | | | **128** |  |
| **Minimālais punktu skaits, lai pretendētu uz atbalstu, ir 45 punkti** | | | | | **Minimālais punktu skaits, lai kvalificētos intervencei (pasākumam), ir 45.**  ! Ja pretendentam, sarēķinot kopējo iegūto punktu skaitu, nav vismaz 45 punkti, projekta iesniegums nekvalificējas intervencei (pasākumam), līdz ar to tiks noraidīts, neuzsākot tā vērtēšanu. |

Piezīmes.

1 Atbalsta pretendenta projekta īstenošanas vietas (saimniecības faktiskā adrese) IKP uz vienu iedzīvotāju novados. Datus IKP aprēķināšanai iegūst no Centrālās statistikas pārvaldes (turpmāk – CSP).  IKP uz vienu iedzīvotāju aprēķina, izmantojot šādu formulu:

A = B x 1000/C, kur

A – IKP uz vienu iedzīvotāju;

B – IKP faktiskajās cenās (CSP datu tabula IKR060). Iekšzemes kopprodukts un bruto pievienotā vērtība plānošanas reģionos, valstspilsētās un novados faktiskajās cenās (pēc administratīvi teritoriālās reformas 2021. gadā), (tūkst. *euro*);

C – iedzīvotāju skaits attiecīgajā novadā (CSP datu tabula RIG010). Iedzīvotāji pēc dzimuma un vecuma grupām reģionos, novados, pilsētās, pagastos, ciemos, apkaimēs un blīvi apdzīvotās teritorijās (eksperimentālā statistika).

2 Saskaņā ar izglītību apliecinošiem dokumentiem[​](https://likumi.lv/body_print.php?id=342328&version_date=06.06.2023&grozijumi=0&pielikumi=1&saturs=0&piezimes=0&large_font=0#p21.1).

3 Zemes novērtējums ballēs:

|  |  |  |
| --- | --- | --- |
| I un II kvalitātes grupa | mazāk par 19 ballēm | 15 punktu |
| III kvalitātes grupa | no 20 līdz 30 ballēm | 10 punktu |
| IV kvalitātes grupa | no 31 līdz 40 ballēm | 5 punkti |
| V–VII kvalitātes grupa | vairāk par 41 balli | 0 punktu |

4 KLP stratēģiskā plāna intervences:

→klimata un vides shēmas atbalsts (ekoshēmas);

→intervences vides, klimata un citu pārvaldības saistību īstenošanai (LA 10 agrovide);

→ieguldījumu intervences:

°LA 4.1.2. Atbalsts ieguldījumiem SEG un amonjaka emisijas samazinošajiem pasākumiem un klimata pārmaiņu mazināšanai un pielāgošanās pasākumu īstenošanai lauku saimniecībās;

°LA 4.1.3. Atbalsts ieguldījumiem lauksaimniecības dzīvnieku labturības uzlabošanai un biodrošības pasākumu īstenošanai;

°LA 4.1.4. Atbalsts ieguldījumiem AER izmantošanai vai energoefektivitātes palielināšanai;

°LA 4.5. Mākslīgu mitrāju izveide (neienesīgās investīcijas);

°LA 4.6. Bioloģiski vērtīgo zālāju atjaunošana (neienesīgās investīcijas).

5 Kritēriju aprēķina, izmantojot šādu formulu:

A = B x (C/D), kur

A – punktu skaits, kas aprēķināts, ņemot vērā ilgtermiņa ieguldījumu proporciju pret kopējiem attiecināmajiem projekta izdevumiem;

B – punktu skaits kritērijā pēc ieguldījumu veida;

C – projektā paredzētie ilgtermiņa ieguldījumu izdevumi (*euro*);

D – projekta kopējie attiecināmie izdevumi (*euro*).

Punktus piešķir par vienu kritēriju grupā.

6 Kritēriju vērtē saistībā ar gados jaunā lauksaimnieka dalību kooperatīvā, nevis ar iepriekšējo saimnieku.